Сёння па-за межамі Беларусі пражывае больш за 3,5 мільёны беларусаў. Тое, што гэта багаты патэнцыял для развіцця нашай краіны – цяпер ужо агульнапрызнаны факт, і адно з яскравых сведчанняў гэтаму – дзяржаўная заклапочанасць азначанай сферай. У 2014 годзе быў прыняты ініцыяваны Згуртаваннем беларусаў свету “Бацькаўшчына” Закон Рэспублікі Беларусь № 162-3 “Аб беларусах замежжа”. Таксама дзейнічае падпраграма “Беларусы ў свеце” ў рамках дзяржаўнай праграмы “Культура Беларусі” на 2016–2020 гады.